अब खुले बोरवेल में नहीं गिर सकेंगे बच्चे
बच्चोंके गिरने की घटनाओं के बाद पंचायत स्तर पर खुले बोरवेल को अनटाइड फंड से बंद करवाया जाएगा। इसके लिए जिला परिषद सीईओ ने सभी 252 पंचायतों में सचिवों को इस संबंध में निर्देश दिए हैं।
जिले में अब कहीं भी खुले बोरवेल नहीं रहेंगे। फिलहाल अभी ग्राम सचिवों ने वार्ड पंच-सरपंच और आंगनबाड़ी कार्यकर्ताओं से उनके क्षेत्र में खुले बोरवेलों की जानकारी मांगी है। यह सूची आने के बाद ही इनको बंद करवाने की कार्रवाई की जाएगी। प्रत्येक पंचायत में आबादी के लिहाज से यह फंड 3 से 5 लाख रुपए तक मिलेगा। इसमें आसानी से खुले बोरवेल बंद हो सकेंगे। इससे पहले खुले बोरवेल के लिए सर्वे तो हुआ था, लेकिन उसका अभी तक कुछ पता नहीं चला। सरकारी जमीन पर मौजूद खुले बोरवेल तो बंद हो जाएंगे, लेकिन निजी बोरवेल कैसे बंद किए जाएंगे, इस बारे में कोई जानकारी नहीं है। अब 15 दिनों से एक माह में यह पता लगाया जा सकेगा कि कहां कितने खुले बोरवेल हैं। इनकी लोकेशन और संख्या के आधार पर ही इनको बंद करने की पहल शुरू होगी।
बच्चों के गिरने की घटनाओं के बाद लिया निर्णय
खुलेबोरवेल में राज्य में कई बच्चे गिर चुके हैं। इन्हीं घटनाओं को देखते हुए अब सरकार की पहल पर इनको बंद करने का निर्णय लिया गया है। वैसे नियमानुसार खुले बोरवेल को तुरंत ही बंद करना रहता है, लेकिन जिले में बड़ी संख्या में ऐसे बोरवेल हैं, जो बंद नहीं किए गए हैं। इसके अलावा खुली मुंडेर के कुओं से भी दुर्घटनाओं का अंदेशा बना रहता है।
^खुले बोरवेल को बंद करने के लिए अनटाइड फंड का इस्तेमाल होगा। इसके लिए ग्राम सचिवों को निर्देश दिए गए हैं। रामपालशर्मा, सीईओ, जिला परिषद, झालावाड़।
hin_Deva hin_Deva hin_Deva hin_Deva hin_Deva hin_Deva